1978R2514 — SL — 21.01.1989 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 2514/78

z dne 26. oktobra 1978

o registraciji pogodb v državah članicah o razmnoževanju semen v državah nečlanicah







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena ( 1 ), kakor je bila nazadnje spremenjena z Uredbo (EGS) št. 1346/78 ( 2 ), in zlasti členov 3a (4) in 9 Uredbe, ker Uredba (EGS) št. 2358/71 določa, da registriranje pogodb pri organih držav članic o razmnoževanju semen v državah nečlanicah lahko postane obvezno; ker bi bilo treba to možnost uporabiti za vrste, ki igrajo pomembno vlogo v oskrbi trga Skupnosti; ker bi bilo treba sestaviti seznam vrst, ki ustrezajo temu merilu; ker navedene pogodbe zajemajo več zaporednih žetev; ker bi bilo torej treba v prid racionalni uporabi sistema določiti, da je treba registrirati pogodbe, ki so bile sklenjene, preden je začel veljati ta sistem, vendar zajemajo žetve, ki bodo sledile; ker Uredba (EGS) št. 2358/71 zahteva tudi, da je treba opredeliti pogodbe o razmnoževanju semena v državah nečlanicah; ker je prav tako treba določiti, da bi morala pogodbenica, s sedežem v Skupnosti, ob registraciji pogodbe zagotoviti nekatere podatke; ker morajo države članice vzpostaviti sistem registracij navedenih pogodb in je zaželeno, da imenujejo organ v ta namen; ker bi bilo treba Komisijo obvestiti o podatkih, vsebovanih v pogodbah, da bi lahko spremljala dogajanje na trgu in imela pregled nad trgom Skupnosti; ker so ukrepi, predvideni s to uredbo, v skladu z mnenjem Upravljalnega odbora za semena, SPREJELA NASLEDNJO UREDBO:







Člen 1

Pogodbe o razmnoževanju semen v državi nečlanici, ki se nanašajo na vrste ali skupine sort iz Priloge in so bile sklenjene tako, da veljajo od 1. februarja 1979, ter pogodbe, sklenjene pred navedenim dnem za semena, ki bodo požeta po 1. juniju 1980, se registrirajo v skladu s to uredbo.

Člen 2

V tej uredbi „pogodba o razmnoževanju v državi nečlanici“ pomeni pogodbo, sklenjeno v pisni obliki med pogodbenico s sedežem v Skupnosti in pogodbenico s sedežem v državi nečlanici, katere proizvodnja semena ima enakovreden status s proizvodnjo v Skupnosti, pri čemer se slednja pogodbenica obveže, da bo razmnoževala semena ali poskrbela za razmnoževanje semen v imenu prve pogodbenice zaradi uvoza vsega ali dela semena v Skupnost.

▼M2

Člen 3

Za namene registracije pogodb, predvidenih v členu 1, mora pogodbena stranka, s sedežem v Skupnosti, poleg tega, da pogodbo izdela, organu iz člena 4 hkrati zagotoviti najmanj naslednje podatke:

(a) državo, v kateri se bo izvajalo razmnoževanje semena;

(b) vrsto in sorto semena;

(c) količino, izvor in kategorijo semena za razmnoževanje;

(d) tržna leta, zajeta v pogodbi, površine, ki bodo zasejane, predvidene količine za uvoz v Skupnost, načrtovani roki dobave.

▼B

Člen 4

Države članice uvedejo sistem registracije pogodb iz člena 1. V ta namen imenujejo organ, odgovoren za registracijo, ter uradno obvestijo Komisijo o imenu in naslovu organa pred 1. februarjem 1979.

Člen 5

1. Pogodbenica s sedežem v Skupnosti, registrira pogodbo pri pristojnem organu države članice, v kateri ima sedež, pred iztekom roka, določenega v Prilogi za vsako vrsto ali skupino sort.

▼M2

Vendar je treba za seme hibridne koruze podatke o predvidenih količinah za uvoz v Skupnost in načrtovane roke dobave posredovati najkasneje šest mesecev po roku za registracijo pogodb.

▼B

2. Vsaka sprememba podatkov iz člena 3 po registraciji pogodbe se uradno sporoči v 30 dneh od dne, ko je bila sprememba narejena.

▼M2

Člen 6

Države članice vsako leto najpozneje v 30-ih dneh po končnih datumih iz Priloge uradno sporočijo Komisiji podatke o površinah za setev in predvidenih količinah razmnoževanega semena za uvoz v Skupnost. Številke so razčlenjene po tržnem letu, vrsti ali skupini sort semena iz Priloge in zadevni državi nečlanici.

Vendar se Komisijo o predvidenih količinah semena hibridne koruze za uvoz v Skupnost uradno obvesti najkasneje v 30-ih dneh po uradnem obvestilu ustreznemu organu, odgovornemu za registracijo.

▼B

Člen 7

Ta uredba začne veljati 15. novembra 1978.

Ta uredba je v celoti zavezujoča in se neposredno uporablja v vseh državah članicah.









PRILOGA







Vrsta ali skupina sort Datum izteka roka za registracijo pogodb Leto pred žetvijo Leto žetve 1. Festuca pratensis L. 1. november (3) 2. Festuca rubra L. 1. november (3) 3. Lolium multiflorum L. (a) Ssp. alternativum 1. maj (4) (b) Ssp. non alternativum 1. november (3) 4. Lolium perenne L. 1. november (3) 5. Medicago sativa L. 1. november (3) 6. Trifolium pratense L. 1. november (1) (3) 1. maj (2) (4) 7. Hibridna koruza ►M1 in hibridni sirek ◄ 1. maj (4) (1) Jesenska setev. (2) Spomladanska setev. (3) Države na južni polobli: rok 1. maj v letu pred žetvijo. (4) Države na južni polobli: rok 1. november v letu pred žetvijo.